Ebe Müntel

Ebe Müntel (sündinud 14. märtsil 1976) on eesti pianist.

Omandas magistrikraadi Eesti Muusika- ja Teatriakadeemias professor Ivari Ilja ja Tanel Joametsa klaveriklassis. 

Ta on esinenud solistina Eesti Muusika- ja Teatriakadeemia sümfooniaorkestri ja Tartu H. Elleri nimelise Muusikakooli sümfooniaorkestri ees. Solisti ja kammermuusikuna on ta esinenud Eestis, Soomes, Rootsis, Tšehhis, Saksamaal ja Itaalias. 21. juulil 2000 esitas ta Kappide muusikapäevadel Eesti Muusikaakadeemia sümfooniaorkestriga Schumanni klaverikontserdi e-moll.Johannes Jürisson: Kappide muusikapäevad Suure-Jaanis. Sirp, 7. juuli 2000 Festivalil improvizz '01 esines ta Eesti Muusikaakadeemia üliõpilaste kontserdil duos saksofonist Eve Susloviga. Anu Haamer kirjutas, et nende esinemisel "maad võtnud rahu lasi enesekaitse asemel kuulajal kaasa minna. Selle nauditav interaktsioon ja pehmus paitasid sisemust..."Anu Haamer:"improvizz '01" – loovuse seanss. II üleriigiline improvisatsiooni festival Tartus 8. – 10. XI. Sirp, 23. november 2001 Detsembris 2002 esines ta Eesti Muusikaakadeemia improvisatsioonikontserdil trios viiuldaja Marilys-Mirjam Kure ja tšellist Lembi Metsaga. Anu Sõõrole jäi trio meelde "tervikliku joone taotlemisega".Anu Sõõro: Avameelselt kunstist. Sirp, 10. jaanuar 2003

Koos Jorma Tootsiga osaleb ta klaveriduo Ebe Müntel ja Jorma Toots tegevuses.

Konkursil improvizz '00 sai Ebe Müntel teise koha.Tanel Joamets: Julgustükk. Improvisatsioonilise muusika festival ja konkurss “improvizz ‘00”. Sirp, 28. aprill 2000 Ta osales konkursil Con brio 2000, esitades Schuberti sonaadi G-duur. Tiia Tederi sõnul oli ta "hoolikalt kõlavarjunditeks valmistunud".Tiia Teder:Kammermuusika maraton: “Con brio 2000” eelvoor. Sirp, 8. detsember 2000 VI üleriigilisel pianistide konkursil paistis Ebe Müntel I voorus arvustaja Tanel Joametsale silma nii kohustusliku Bachi prelüüdi ja fuugaga kui ka valitud sonaadiga.Tanel Joamets: Klaverimängijate võistlus. Sirp, 19. aprill 2002 Ia Remmel hindas tema esitatud Beethoveni sonaati kauniks ja selgejooneliseks ning Skrjabini etüüdile omistas ta harvakuuldavalt läbipaistva faktuuri. Konkursi II voorus esitatust hindas Ia Remmel heaks Bergi sonaadi esituse, kuid mitte nii õnnestunuks Chopini sonaadi nr 3 esituse.Ia Remmel: 1968, 1973, 1980, 1987, 1994, 2002. Sirp, 26. aprill 2002 Konkursil Con brio 2000 osales ta duos tšellist Andre Perega, esitades Schuberti "Arpeggione". "Nauditava kergusega mänginud ansambli esitus õnnestus igati" (Aare Tammetalu).Aare Tammetalu: Con brio 2002. Sirp, 6. detsember 2002

Ebe Müntel on Leipzigi rahvusvahelise improvisatsioonikonkursi II preemia laureaat.  

Valga VII pianistide suvekoolis 22.–25. augustil 2000 juhendas Ebe Müntel koos Anto Peti ja Tanel Joametsaga improviseerimist.Pianistide suvekool Valgas. Sirp, 1. september 2000 Praegu on Ebe Müntel Tartu Ülikooli haridusteaduskonnas instrumentaalmuusika lektor.

Viited

Kategooria:Eesti pianistid
Kategooria:Eesti Muusika- ja Teatriakadeemia vilistlased
Kategooria:Sündinud 1976